**Seminár o spotrebiteľských právach**

V rámci série prednášok, ktoré sa vo viacerých mestách Slovenska uskutočňujú v záujme prehĺbenia vedomostí žiakov o ich spotrebiteľských právach, zorganizovalo Európske spotrebiteľské centrum v SR seminár aj na našej Strednej odbornej škole Jozefa Čabelku.

Žiaci si vypočuli prednášku s témou „Ochrana spotrebiteľa a nakupovanie cez internet“, ktorú odprezentovala Mgr. Katarína Zalaiová. Na záver stretnutia dostali žiaci, ktorí vedeli správne odpovedať na kvízové otázky o svojich spotrebiteľských právach, USB kľúče. Študentom boli tiež rozdané diáre na rok 2015, v úvode ktorých si môžu prečítať dôležité informácie z oblasti ochrany spotrebiteľa.

Študentov prednáška upútala.

Ing. Oľga Skubeňová